Nunc est bibendum
"Nunc est bibendum" incipit carmen septimum et tricesimum e libro primo carminum Horatii anno 30 a.C.n., quo tempore Cleopatra VII ab Octaviano capta sibi mortem intulit, compositum. Paene velut in palinodia quadam poeta, qui iam anno prius, post pugnam ad Actium commissam, puerum "metire nobis Caecubum" iussit, "nunc" demum, i. e. post mortem fatalis monstri eiusdem carminis, sodales his verbis triumphantibus ad pocula vocat.